**INGÓ ADÁSVÉTELI SZERZŐDÉS**

**(„Szerződés”)**

amely létrejött egyrészről

|  |  |
| --- | --- |
| **Név** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Személyazonosító igazolvány száma** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Lakcím** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Születési hely és idő** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Anyja neve** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Adóazonosító jel** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Bankszámlaszám** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Telefonszám** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

mint eladó(„**Eladó**”)

másrészről

|  |  |
| --- | --- |
| **Név** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Személyazonosító igazolvány száma** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Lakcím** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Születési hely és idő** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Anyja neve** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Adóazonosító jel** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Telefonszám** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

mint vevő(„**Vevő**”) (a továbbiakban: külön-külön: „**Fél**”, együtt: „**Felek**”) között az alulírott napon és helyen az alábbi feltételekkel:

**Előzmények**

Vevő a Magyar Képzőművészeti Egyetem (a továbbiakban: Egyetem) által 2017. június 24-én rendezett árverésen a legmagasabb összegű vételi ajánlatot tette az 1. pontban meghatározott műalkotásra.

**I. A Szerződés tárgya**

1. Az Eladó kizárólagos tulajdonát képezi a következő műalkotás (a továbbiakban: Műalkotás):

Címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anyaga, technikája: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mérete: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Az Eladó a Vevő által megtekintett állapotban eladja, a Vevő pedig ebben az állapotban megvásárolja az 1. pontban körülírt Műalkotást az árverésen meghatározott legmagasabb leütési áron, vagyis ............................... Ft, azaz ......................................... forint vételárért.

3. A Műalkotás szerzői mű, szerzői jogi oltalom alatt áll. Vevő tudomásul veszi, hogy a Műalkotás adásvételével kizárólag a Műalkotás tulajdonjogát szerzi meg, a tulajdonjog átszállása a szerző egyéb szerzői jogait nem érinti.

4. A Vevő az árverési tétel tulajdonjogát akkor szerzi meg, ha a vételárat maradéktalanul megfizette. Eladó a Műalkotásra vonatkozó tulajdonjogát a vételár teljes kifizetéséig fenntartja.

**II. A vételár megfizetése, a Műalkotás átadása (A FIZETÉS MÓDJA BEKARIKÁZANDÓ!!!)**

1/a A Vevő jelen Szerződés aláírásával egyidejűleg megfizeti az Eladónak a 2. pontban megjelölt teljes vételárat, amelynek átvételét az Eladó a jelen Szerződés aláírásával elismeri és nyugtázza. Ezzel egyidejűleg Eladó Vevő részére átadja a Műalkotást.

1/b A Vevő jelen Szerződés aláírásával kötelezettséget vállal, hogy 4 munkanapon belül az Eladónak a 2. pontban megjelölt teljes vételárat készpénzben kifizeti. A vételár megfizetésével egyidejűleg Eladó Vevő részére az Egyetem épületében átadja a Műalkotást.

1/c A Vevő jelen Szerződés aláírásával vállalja, hogy 4 munkanapon belül, Eladó fent megjelölt bankszámlaszámára történő utalással megfizeti az Eladónak a 2. pontban megjelölt teljes vételárat.

2. A vételár átutalással történő megfizetése esetén az Eladó kötelezettséget vállal arra, hogy az összeg beérkezését követő 3 munkanapon belül Vevő részére az Egyetem épületében átadja a Műalkotást

**III. A Felek jogai és kötelezettségei**

1. Eladó kijelenti, hogy a Műalkotás saját művészi alkotása. Az Eladó szavatosságot vállal a Műalkotás per-, igény- és tehermentességéért.

2. Az Eladó kijelenti, hogy nincs tudomása az 1. pontban körülírt Műalkotás rejtett vagy olyan hibájáról, amely annak rendeltetésszerű használatát akadályozná, illetőleg korlátozná.

3. Eladó fenntartja magának az adásvételi szerződéstől való elállás jogát, amennyiben Vevő a II.1. pontban rögzített fizetési kötelezettségének határidőben nem tesz eleget.

**IV. Vegyes és záró rendelkezések**

1. A Felek megállapodnak abban, hogy az elszállítás költségei a Vevőt terhelik. A Vevő tudomásul vesz, hogy a műalkotás Egyetem épületéből történő elszállítására munkanapokon hétfőtől csütörtökig 9–16 h között, pénteken 9–14 h között van lehetőség.

2. A Felek kijelentik, hogy magyar állampolgárok, akiket a jelen Szerződés megkötésében semmilyen jogszabályi rendelkezés nem korlátoz, illetve nem akadályoz.

3. A jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók.

4. Békés úton nem rendezhető jogvita esetére a Felek értékhatártól függően kikötik a Pesti Központi Kerületi Bíróság kizárólagos hatáskörét és illetékességét.

A Felek a jelen Szerződést annak elolvasását és közös értelmezését követően, mint akaratukkal mindenben megegyezőt, jóváhagyólag írták alá.

Budapest, 2017. június ......

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eladó Vevő